A költségvetési eszközöknek a Vajdaság Autonóm Tartományban az általános és középiskolai oktatás és nevelés, valamint a diákjólét területére irányuló program- és projekttevékenységek finanszírozására és társfinanszírozására való odaítéléséről szóló tartományi képviselőházi rendelet (VAT Hivatalos Lapja, 14/15. és 10/17. sz.) 10. szakasza és A tartományi közigazgatásról szóló tartományi képviselőházi rendelet (VAT Hivatalos Lapja, 37/2014., 54/14. szám - más határozat és 37/2016. szám) 16. szakaszának 2. bekezdése alapján, a tartományi oktatási, jogalkotási, közigazgatási és nemzeti kisebbségi – nemzeti közösségi titkár

**SZABÁLYZATOT**

**hozott**

**A TARTOMÁNYI OKTATÁSI, JOGALKOTÁSI,**

**KÖZIGAZGATÁSI ÉS NEMZETI KISEBBSÉGI –**

**NEMZETI KÖZÖSSÉGI TITKÁRSÁG KÖLTSÉGVETÉSI**

**ESZKÖZEINEK ODAÍTÉLÉSÉRŐL A VAJDASÁG AUTONÓM**

**TARTOMÁNYI ISKOLÁSKOR ELŐTTI INTÉZMÉNYEK**

**INFRASTRUKTÚRÁJA KORSZERŰSÍTÉSÉNEK**

**FINANSZÍROZÁSÁRA ÉS TÁRSFINANSZÍROZÁSÁRA**

**1. szakasz**

A jelen szabályzat a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására szánt költségvetési eszközöknek a Vajdaság autonóm tartományi helyi önkormányzatok számára való odaítélésének módját, feltételeit és mércéit szabályozza, a Vajdaság Autonóm Tartomány költségvetéséről szóló rendeletben a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság) külön rovatrendje alatt jóváhagyott appropriációkkal összhangban.

A jelen szabályzat értelmében, a Vajdaság autonóm tartományi iskoláskor előtti intézmények infrastruktúrájának a korszerűsítésén a létesítmények kiépítését és tovább építését, újjáépítését, átalakítását, szanálását, a létesítmény beruházási karbantartását, az épületek és objektumok folyó karbantartását, a műszaki dokumentáció és a berendezések beszerzését kell érteni.

**2. szakasz**

Az 1. szakaszban említett rendeltetésű eszközök odaítélésére a Vajdaság AT területén levő helyi önkormányzatok jogosultak.

**3. szakasz**

Az 1. szakaszban említett rendeltetésű eszközök odaítélésére pályázat útján kerül sor.

A pályázat az 1. szakasz 2. bekezdésében említett rendeltetések közül egy meghatározott rendeltetésre, több vagy valamennyi rendeltetésre vonatkozhat, amit a pályázatban kell feltüntetni.

A pályázat a meghirdetésének alapjául szolgáló aktus megnevezését, a pályázat útján való odaítélésre előirányzott eszközök összegét, a pályázók körét, az eszközök rendeltetését, a kérelmek benyújtásának módját és határidejét, a pályázati feltételek teljesítését igazoló egyéb dokumentációt, valamint a kérelmek elbírálásának a módját tartalmazza.

**4. szakasz**

A pályázatot közzé kell tenni a Titkárság hivatalos honlapján, Vajdaság Autonóm Tartomány Hivatalos Lapjában és egy, Vajdaság AT egész területén terjesztett tömegtájékoztatási eszközben.

A pályázat a Vajdaság AT szerveiben hivatalos használatban levő nemzeti kisebbségi – nemzeti közösségi nyelveken is közzé tehető.

**5. szakasz**

A pályázati kérelmeket írásos alakban kell benyújtani a Titkárság honlapján közzétett egységes formanyomtatványon, amely tartalmazza a pályázó általános adatait, annak az iskoláskor előtti intézménynek az általános adatait, amelyre a műszaki dokumentáció kidolgozása vonatkozik, a projekt nevét, a megvalósítási időszakot, a tervezett tevékenységeket, az elvárt eredményeket, a pénzügyi tervet, valamint a projekt befejezésének tervezett határidejét.

A Titkárság fenntartja a jogát, hogy szükség esetén további dokumentumokat és információkat kérjen.

**6. szakasz**

A bizottság nem veszi figyelembe:

- a hiányos kérelmeket;

- a késve érkezett (a pályázat utolsó napjaként megszabott határidő után megküldött) kérelmeket;

- a megengedhetetlen kérelmeket (melyeket jogosulatlan személyek vagy a pályázatban nem szereplő alanyok nyújtottak be);

– a pályázatban előirányzott rendeltetéstől eltérő kérelmeket;

– olyan pályázók kérelmeit, akik az elmúlt időszakban a tartományi költségvetésből odaítélt eszközök felhasználását pénzügyi és narratív beszámolóval nem támasztották alá.

**7. szakasz**

A kérelmek értékelésére vonatkozó mércék:

1. a projekt megvalósításának jelentősége a létesítményt igénybe vevő gyermeket, nevelők és foglalkoztatottak biztonságának a tekintetében,

2. a projekt megvalósításának jelentősége az ott-tartózkodás és a nevelő-oktató tevékenység minőségének biztosítása tekintetében,

3. a projekt pénzügyi indokoltsága,

4. a projekt fenntarthatósága,

5. a projekt megvalósítása érdekében folytatott tevékenységek,

6. a projekt megvalósításához szükséges eszközök biztosítása.

**8. szakasz**

Az oktatásüggyel megbízott tartományi titkár (a továbbiakban: tartományi titkár) Pályázati Bizottságot alakít (a továbbiakban: Bizottság).

A benyújtott pályázati kérelmeket a Bizottság vitatja meg.

A pályázati kérelmek megvitatását követően a Bizottság megindokolt javaslatot tesz az eszközök odaítélésére, és azt megküldi a tartományi titkárnak.

**9. szakasz**

A tartományi titkár megvitatja a Bizottság javaslatát, és határozatban dönt az eszközök odaítéléséről.

A jelen szakasz 1. bekezdésében említett határozat végleges.

A pályázati eredményeket közzé kell tenni a Titkárság honlapján.

**10. szakasz**

Az eszközök odaítélése iránti kötelezettségét a Titkárság szerződés alapján vállalja, a költségvetési rendszert szabályozó törvény értelmében.

**11. szakasz**

Az eszközök igénybe vevője köteles rendeltetésszerűen és jogszerűen felhasználni az odaítélt eszközöket, a fel nem használt összeget pedig visszaszolgáltatni Vajdaság AT költségvetésébe.

Az eszközök igénybe vevője köteles jelentést benyújtani az eszközök felhasználásáról, legkésőbb a pénzeszközök odaítélésére vonatkozó rendeltetés teljesítésére megszabott határidőt követő 15 (tizenöt) napon belül, és mellékelni az illetékes személyek aláírásával ellátott vonatkozó dokumentumokat.

Az eszközök igénybe vevője köteles az odaítélt eszközöket visszaszolgáltatni Vajdaság AT költségvetésébe, ha megállapítást nyer, hogy az eszközöket nem az odaítélésük szerinti rendeltetésre költi.

Ha az igénybe vevő nem nyújtja be a jelen szakasz 2. bekezdése szerinti jelentést, veszíti jogosultságát, hogy új programmal, illetve projekttel részt vegyen az eszköz odaítélési pályázaton.

Ha az adott esetben gyanú forog fenn, hogy az igénybe vevő nem rendeltetésszerűen használta az eszközöket, a Titkárság a költségvetési felügyelettel megbízott tartományi szerv előtt eljárást indít, az eszközök jogszerű és rendeltetésszerű használatának ellenőrzése érdekében.

**12. szakasz**

A jelen szabályzat a Vajdaság Autonóm Tartomány Hivatalos Lapjában való közzétételének napján lép hatályba, de közzé kell tenni a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság hivatalos honlapján is.

Szám: 128-451-1412/2017.

Újvidék, 2017. március 13.

**Nyilas Mihály s.k.,**

tartományi titkár